钦定古今图书集成/明伦汇编/官常典/第440卷 > 册府元龟 > 《间谍》
## 钦定古今图书集成/明伦汇编/官常典/第440卷 > 册府元龟 > 《间谍》

《周礼》“士师掌士之八成其三曰邦谍”盖反间之作旧
矣。乃。若用兵贵于伐谋临敌重于制变揣其情状离
其亲信多方以误见机而作计成于诡谲事出于权
道此所以未战而屈人以奇而取胜者也。春秋战国
干戈日寻故其纵谍遣觇多尚诈力汉魏而下本兵
柄者亦有深衷密画巧法潜运用能摧勍敌剪大奸
夷凶残。树勋烈。非心术之精妙。军志之详练。又曷能
因时而合变哉。